ເກົາຫຼີເໜືອຢືນຢັນຄໍາຂໍເຈລະຈາ ກັບເກົາຫຼີໃຕ້ຄືນອີກຄັ້ງນຶ່ງ
ເກົາຫຼີເໜືອໄດ້ທຳການຮຽກຮ້ອງ ຂໍເປີດການເຈລະຈາ ແບບບໍ່ມີເງື່ອນໄຂ ກັບເກົາຫຼີໃຕ້ຄືນອີກ ພາຍໃນເວລາອັນໃກ້ໆນີ້.
ເກົາຫຼີເໜືອໄດ້ທຳການຮຽກຮ້ອງຂໍເປີດການເຈລະຈາແບບບໍ່ມີເງື່ອນໄຂກັບເກົາຫຼີໃຕ້ຄືນອີກ ແລະສະເໜີໃຫ້ຈັດການໂອ້ລົມດັ່ງກ່າວຂຶ້ນພາຍໃນທ້າຍເດືອນນີ້ ຫລືໃນຕົ້ນເດືອນກຸມພາທີ່ ຈະມາເຖິງນີ້ ຢູ່ໃນຖະແຫລງການທີ່ພິມເຜີຍແຜ່ໂດຍອົງການຂ່າວ KCNA ຂອງທາງການເກົາຫຼີເໜືອໃນ ວັນເສົາມື້ນີ້ ເກົາຫຼີເໜືອຍັງເວົ້າອີກວ່າຕົນຈະເປີດຫ້ອງການ ການຮ່ວມມືທາງເສດຖະກິດ ລະຫວ່າງສອງເກົາຫລີ ຢູ່ເຂດອຸດສະຫະກຳ Kaesong ທີ່ໄດ້ຖືກປິດລົງໃນໄລຍະທີ່ມີ ຄວາມເຄັ່ງຕຶງຢ່າງແຮງໃນປີກາຍນີ້ນັ້ນຄືນອີກ ຖະແຫລງການຂອງຄະນະກໍາມະການວ່າດ້ວຍການທ້ອນໂຮມເກົາຫລີເຂົ້າກັນຢ່າງສັນຕິວິທີ ບັບນີ້ໄດ້ກ່າວອີກວ່າ ເກົາຫຼີເໜືອສະເໜີຂໍເປີດການເຈລະຈາກັບເກົາຫຼີໃຕ້ໂດຍບໍ່ມີເງື່ອນໄຂ ອັນໃດ ແລະວ່າເກົາຫຼີໃຕ້ບໍ່ຕ້ອງສົງໃສໃນຄວາມຕັ້ງໃຈ ຫລືເຈດຈຳນົງອັນແທ້ຈິງຂອງຕົນ ເກົາຫຼີເໜືອໄດ້ທຳການສະເໜີຄ້າຍຄືກັນໃນຕົ້ນອາທິດນີ້ ແຕ່ວ່າ ເກົາຫຼີໃຕ້ໄດ້ປະຕິເສດຕໍ່ ການສະເໜີດັ່ງກ່າວແລະເວົ້າວ່າເກົາຫຼີເໜືອບໍ່ໄດ້ “ຈິງຈັງ” ກ່ຽວກັບເລື່ອງນີ້ ກະຊວງທ້ອນໂຮມຊາດຂອງເກົາຫຼີໃຕ້ ເວົ້າໃນວັນພະຫັດຜ່ານມານີ້ວ່າເກົາຫຼີເໜືອໄດ້ໃຊ້ຖ້ອຍ ຄຳໃນທຳນອງດຽວກັນ ເພື່ອຈຸດປະສົງໃນການໂຄສະນາຊວນເຊື່ອໃນອະດີດຜ່ານມາ ໂຄສົກຍິງຄົນນຶ່ງກ່າວວ່າເກົາຫຼີເໜືອຄວນຈະປະຕິບັດຕາມຄຳໝັ້ນສັນຍາຂອງຕົນທີ່ເຄີຍໄດ້ ໃຫ້ໄວ້ໃນປີ 2005 ວ່າຈະກຳຈັດອາວຸດນິວເຄລຍນັ້ນ ບໍ່ໄດ້ມີການຈັດເຈລະຈາ 6 ຝ່າຍກັບເກົາລີເໜືອເລີຍນັບແຕ່ປີ 2009 ເປັນຕົ້ນມາ ແຕ່ນັ້ນ ມາເກົາຫຼີເໜືອກໍໄດ້ຍິງໂຈມຕີໃສ່ເກາະແຫ່ງນຶ່ງຂອງເກົາຫຼີໃຕ້, ໄດ້ເປີດເຜີຍສະຖານກັ່ນເຊື້ອ ໄຟນີວເຄລຍທີ່ທັນສະໄໝ ແລະຍັງໄດ້ຖືກກ່າວຫາວ່າ ຍິງກໍ່າປັ່ນຂອງເກົາຫຼີໃຕ້ຫລົ້ມ ຊຶ່ງໄດ້ ເຮັດໃຫ້ລູກເຮືອ 46 ຄົນເສຍຊີວິດໄປ